
Referat

privind preluarea şi asigurarea pazei şi protecţiei obiectivului "Reabilitare clădire pentru persoane în dificultate", situat în Timişoara pe str. Ioan Plavoşin nr.21, aparţinând Municipiului Timisoara, de către personalul contractual (guarzi) din cadrul Serviciului Pază Obiective a Direcţiei Poliţiei Locale Timişoara

Proiectul  „Reabilitare clădire pentru persoane în dificultate” , cod SMIS 40778, este inclus în lista de proiecte din Planul Integrat de Dezvoltare al “Polului de creştere Timişoara” şi se încadrează în obiectivul Obiectiv 3: Asigurarea unui mediu social intercultural, coeziv şi stabil, favorabil  progresului, Politica 3.3. Creşterea performanţelor serviciilor de sănătate şi asistenţă socială, Programul 3.3.3. Crearea la nivelul polului a unei reţele de servicii sociale, echilibrat distribuite şi accesibile tuturor categoriilor sociale.

Sursele de finanţare ale proiectului sunt: bugetul local, bugetul de stat şi Fondul European pentru Dezvoltare  Regională prin Programul Operaţional Regional 2007-2013, Axa prioritară 1- „Sprijinirea dezvoltării durabile a oraşelor-poli urbani de creştere", Domeniul major de intervenţie 1.1. - „Planuri integrate de dezvoltare urbană", sub-domeniul: Poli de crestere pentru proiectul.

Prin Contractul de finanţare nr. 3655/15.02.2013 şi Actul adiţional nr. 1/10.01.2014, încheiate între Municipiul Timişoara şi Ministerul Dezvoltării Regionale şi Administraţiei Publice, s-a aprobat finanţarea realizării acestui proiect.
Obiectivul general al proiectului îl constituie reabilitarea infrastructurii sociale din Municipiul Timişoara şi implicit din regiune, prin crearea unui Centru social de zi pentru persoane în dificultate în scopul asigurării de programe educaţionale şi asistenţei socio-medicale, adecvate vârstei, nevoilor, potenţialului de dezvoltare şi particularităţilor persoanelor în dificultate şi familiilor acestora în vederea creşterii calităţii serviciilor sociale oferite pentru comunitatea locală.

Obiectivele specifice ale proiectului  sunt:

· Îmbunătăţirea serviciilor sociale din Timişoara prin crearea în cadrul Direcţiei de Asistenţă Socială Comunitară Timişoara a unui Centru Social de Zi pentru persoane aflate în dificultate 

· Crearea unui nou serviciu social oferit pentru categoriile sociale aflate în pericol de excluziune socială, respectiv pentru persoanele aflate în dificultate (persoane vârstnice cu semipareză, accident cerebral vascular, boala Parkinson, persoane diagnosticate cu boala Alzheimer incipient şi mediu, familiile aparţinătoare ale persoanelor cu dizabilităţi), beneficiare ale infrastructurii sociale dezvoltate în cadrul Direcţiei de Asistenţă Socială Comunitară Timişoara prin reabilitarea şi finalizarea unei clădiri deteriorate din str. Ioan Plavoşin nr. 21.

prin reabilitarea şi finalizarea unei clădiri deteriorate aflate pe str. Ioan Plavoşin nr.21 şi dotarea acesteia cu aparatură, echipamente şi utilaje specifice funcţionării unui centru social la standarde europene.

Clădirea situată în Timisoara, pe str. Ioan Plavoşin, este amplasată pe o parcelă de 1379 mp conform CF nr. 404370 cu nr. topo 22370.
Lucrările se vor finaliza la data de 31.07.2014, urmând ca recepţia acestora să fie efectuată la o dată ulterioară.
Valoarea lucrărilor de reabilitare a clădirii este de 1.887.160,96 lei (TVA inclusă),  iar cea a dotărilor de specialitate(mobilier, echipamente medicale, echipamente sportive, echipamente electrocasnice şi echipamente electronice şi IT) este de 375.566,55 lei (TVA inclusă).
De la finalizarea proiectului şi până la predarea în administrare şi operare a clădirii cu dotările aferente, situată în Timişoara pe str. Ioan Plavoşin nr.21, către Direcţia de Asistenţă Socială Comunitară Timişoara aflată în subordinea Consiliului Local al Municipiului Timişoara, paza obiectivului cade în sarcina Municipiului Timişoara care va trebui să asigure paza acestuia în regim de permanenţă, 24 din 24 de ore.
Având în vedere cele expuse mai sus, precum şi dispoziţiile art. 6 lit. h) din  Legea Poliţiei Locale nr. 155 /22.07.2010, dispoziţiile art. 22 din  Hotărârea Guvernului nr. 1.332/23.12.2010  privind aprobarea Regulamentului – cadru de organizare şi funcţionare a poliţiei locale, precum şi HCLMT nr. 441/20.12.2010 privind înfiinţarea instituţiei publice de interes local cu personalitate juridică - Direcţia Poliţiei Locale Timişoara, aprobarea Organigramei, a Statului de funcţii şi a Regulamentului de organizare şi funcţionare, modificată de HCLMT nr. 213/2013,
PROPUNEM:

- aprobarea preluării şi asigurării pazei şi protecţiei obiectivului "Reabilitare clădire pentru persoane în dificultate", situat în Timişoara pe str. Ioan Plavoşin nr.21, aparţinând Municipiului Timisoara, de către personalul contractual (guarzi) din cadrul Serviciului Pază Obiective a Direcţiei Poliţiei Locale Timişoara, din data de 15.08.2014 până în data de 15.10.2014;
- paza şi protecţia obiectivului, prevăzut mai sus, aparţinând Municipiului Timisoara, se asigură  gratuit, în regim de permanenţă - 24 din 24 de ore, până la predarea în administrare şi operare a clădirii cu dotările aferente, situată în Timişoara pe str. Ioan Plavoşin nr.21, către Direcţia de Asistenţă Socială Comunitară Timişoara aflată în subordinea Consiliului Local al Municipiului Timişoara.

Director Direcţia Dezvoltare




Pt. Secretar, 

Arh. Aurelia Junie




Jur. Simona Drăgoi
Şef Serviciu P.F.E.







Ing. Magdalena Nicoară







                                  
         Şef Serviciu P.F.L.R.N.







         Ing. Gabriela Bica

      Manager de proiect,


      Ec. Adriana Deaconu
       Întocmit

       Cons. Maria Pantić-Telbis     
           
Avizat juridic,

Cons. jur.
 Daniela Ştefan 
         

FO 53-02  Ver.1

